钦定古今图书集成/明伦汇编/氏族典/第080卷 > 吴文度
## 钦定古今图书集成/明伦汇编/氏族典/第080卷 > 吴文度

按《明外史吴文度传》：“文度，字宪之，晋江人，从父客江
宁，遂家焉。登成化八年进士，除龙泉知县，征授南京
御史。论妖僧继晓，被廷杖，寻迁汀州知府。弘治中，历
江西左参政，山西、河南左右布政使。正德改元，迁右
副都御史，巡抚云南，历户部左、右侍郎，进南京右都
御史。方文度召自云南，刘瑾以地产金宝屡责贿，文”
度无以应，瑾深衔之。改南京户部尚书，致仕。瑾诛，未
及用而卒。